In Februarie en Maart het Suid-Afrika die Krieketwêreldbeker 2003 aangebied. Bangladesj het vyf van sy ses wedstryde verloor (een het onbeslis geëindig), insluitende die wedstryde teen Kanada, wat sedert die Krieketwêreldbeker 2003 geen internasionale krieket gespeel het nie, en Kenia, wat later tot die halfeindstryd sou vorder. In die nadraai van Bangladesj se krieketwêreldbekerveldtog het Habibul Bashar Khaled Mashud as kaptein vervang, en Kamal is as afrigter afgedank en deur Dav Whatmore vervang. Whatmore was nie in staat om onmiddellik met dié taak te begin nie, waarvolgens Sarwar Imran as voorlopige afrigter tydens die TVS-beker en Suid-Afrika se toer na Bangladesj in April en Mei opgetree het. Bangladesj het al sy vier EDI-wedstryde duidelik en twee wedstryde met beurte verloor.
In 2003 het Bangladesj 7 verdere toetse en 11 EDI-wedstryde teen Australië, Pakistan en Engeland gespeel, en elke wedstryd verloor. In September was Bangladesj egter op die punt om sy eerste toetsoorwinning aan te teken, nadat hulle deur Pakistan met net 1 paaltjie verslaan is. Dit was net die tiende keer wat ’n span ’n toets met net 1 paaltjie verloor het. In die reeks teen Pakistan het Alok Kapali die eerste Bengaalse speler geword wat ’n driekuns in toetskrieket behaal het, nadat hy Shabbir Ahmed, Danish Kaneria en Umar Gul uitgeskakel het. Toe England in Oktober en November na Bangladesj getoer het, is Bangladesj se kaptein Mahmud uitgejou. Voor Bangladesj se toer na Zimbabwe in Februarie en Maart die volgende jaar, is hy uit die span verwyder en die kolwer Habibul Bashar is as nuwe kaptein aangewys. Destyds het Zimbabwe sonder baie van sy sleutelspelers gesit. Bangladesj het die toetsreeks met 1–0 en die EDI-reeks met 2–1 verloor. Die tweede toets het na drie dae se reën en sonder enige speel onbeslis geëindig en het hul reeks van 21 agtereenvolgende nederlae sedert November 2001 beëindig, ’n wêreldrekord in toetskrieket. Die eenmalige EDI-oorwinning was Bangladesj se eerste internasionale oorwinning sedert hul seëviering oor Pakistan tydens die Krieketwêreldbeker 1999.
Bangladesj se volgende wedstryde was in Mei en Junie teen Wes-Indië. Bangladesj het die EDI-reeks met 3–0 en die toetsreeks met 1–0 verloor; met ’n taai gelykop in die eerste wedstryd het Bangladesj net vir die derde keer in hul 29 toetswedstryde ’n nederlaag vermy. Bangladesj het in 2004 aan beide die Asiatiese beker en die Kampioenetrofee deelgeneem, maar hulle het net die wedstryd teen Hongkong gewen. In die volgende maande het Bangladesj duidelike nederlae in toets- en EDI-wedstryde teen die toerende Nieu-Seeland en Indië gely. In Desember het Bangladesj in sy 100ste EDI-wedstryd egter Indië verslaan, dit was net die derde keer wat hulle teen ’n toetsnasie kon wen.
In Januarie 2005 het Zimbabwe vir twee toetse en vyf EDI-wedstryde na Bangladesj getoer. Die besoekende Zimbabwiese span het onder geskille met spelers gely wat tot dié land se voorlopige skorsing uit toetskrieket gelei het. Van Zimbabwe se 16 spelers het net die kaptein meer as nege toetse gespeel; Bangladesj was die meer ervare span. In die eerste wedstryd het Bangladesj sy eerste oorwinning in toetskrieket beklink. Bangladesj se kolwers het in die tweede toets ’n gelykop verseel deur in die vyf laaste sessies deur te kolf, nadat die afrigter Dav Whatmore van mening was dat "Zimbabwe sal wen, tensy ons kolwers iets spesiaals doen".
In die wedstryd – wat aan Bangladesj ’n geskiedkundige eerste reeksoorwinning besorg het – het Enamul Haque Jr sy eie boulrekord vir die beste boulsyfer in ’n beurt verbeter, nadat hy 7 paaltjies vir 95 lopies geneem het, en die beste syfers in ’n wedstryd aangeteken het: 12 paaltjies vir 200 lopies en kaptein Habibul Bashar het vyftigtalle in albei beurte geslaan. In die volgende EDI-reeks het Zimbabwe die eerste twee wedstryde en Bangladesj die laaste drie wedstryde gewen en sodoende die EDI-reeks beklink.
Ná hul eerste toetsoorwinning het Bangladesj in Mei en Junie 2005 vir sy eerste toer na Engeland vertrek. Die span het onbekende toestande in die gesig gestaar en die kolwers het met naatboulwerk gesukkel. Bangladesj het albei toetswedstryde met ’n beurt verloor; die tweede toets was die 22ste keer in 38 toetse. Die deskundiges Mike Atherton en Richie Benaud het die span se vertoning gekritiseer en beweer dat Bangladesj nog nie vir toetskrieket gereed is nie. ’n Driehoekige toernooi teen Engeland en Australië het gevolg. Bangladesj het net een van ses wedstryde gewen, maar hul eenmalige oorwinning was teen ’n Australiese span wat destyds die wêreldkampioen was en Wisden het dit as "die grootste ontsteltenis in die eendaagse geskiedenis" beskryf.
Mohammad Ashraful het tydens dié wedstryd sy eerste honderdtal met ’n presiese telling van 100 aangeteken, wat aan sy span die oorwinning besorg het, en hy het in die volgende wedstryd teen Engeland ’n uitstekende 94 lopies van 53 aflewerings aangeteken. Bangladesj het in September vir twee toetse en drie EDI-wedstryde na Sri Lanka getoer. Ná die eenmalige oorwinning oor Australië in Engeland was Bangladesj ’n meer gevestigde span; Sri Lanka het egter al vyf wedstryde duidelik gewen. Kaptein Habibul Bashar het oor sy span se nederlaag gekla en dit as "die slegste toer sedert ek die kapteinskap oorgeneem het" beskryf.
Die 2006-tuisseisoen het met sommige optimisme vir Bangladesj afgeskop, nadat hulle hul eerste oorwinning nog oor Sri Lanka in die tweede wedstryd van die EDI-reeks aangeteken het. Bangladesj het egter beide die EDI- en toetsreeks met onderskeidelik 2–1 en 2–0 verloor. Einde Maart het Bangladesj vier EDI-wedstryde teen Kenia gespeel en al vier wedstryde gewen. Toe in April was Bangladesj op die punt om Australië in ’n toetswedstryd te verslaan, nadat hulle in die eerste beurt met 158 lopies voor was, en net met 3 paaltjies verloor het. Bangladesj het die tweede toets met ’n beurt en drie EDI-wedstryde duidelik verloor. Aan die einde van Julie het Bangladesj na Zimbabwe getoer en was die gunsteling om die EDI-reeks te wen, maar hulle het met 3–2 verloor. In Augustus het die span Kenia in al drie wedstryde van ’n reeks verslaan. Indië het in November en Oktober die Kampioenetrofee aangebied. Bangladesj het versuim om vanaf die groepfase te vorder, nadat hulle twee van hul drie wedstryde verloor het. Hul enigste oorwinning was teen Zimbabwe. Bangladesj het sy eerste T20I-wedstryd teen Zimbabwe voor ’n tuisskare gewen en dieselfde teenstander in ’n EDI-reeks van vyf wedstryde platgeloop. Bangladesj het in 2006 twee verdere EDI-oorwinnings oor Skotland aangeteken. In dieselfde jaar het Shahriar Nafees die eerste Bengaalse speler geword om meer as eenduisend lopies (insluitende drie honderdtalle) in ’n kalenderjaar aan te teken, terwyl Mashrafe Mortaza die leidende EDI-paaltjienemer in 2006 met 49 paaltjies geword het.
In voorbereiding op die Krieketwêreldbeker 2007 het Bangladesj in vier EDI-wedstryde teen Zimbabwe, asook een elk teen Bermuda en Kanada te staan gekom; van hierdie wedstryde het Bangladesj net een EDI teen Zimbabwe verloor. Australië, Bangladesj, Indië en Pakistan was die enigste spanne wat albei openingswedstryde gewen het. Op 17 Maart het Bangladesj in sy eerste wedstryd tydens die Krieketwêreldbeker 2007 in Wes-Indië ’n oorwinning met 5 paaltjies oor Indië aangeteken; dié verrassende uitslag het tot laatnagpartytjies Bangladesj ondanks ’n regeringsverbod op openbare byeenkomste gelei. In hul oorblywende groepwedstryde het Bangladesj teen Sri Lanka verloor en Bermuda verslaan, genoeg om vir die tweede rondte te kwalifiseer, terwyl Indië uitgeskakel is. Bangladesj se enigste oorwinning tydens die Super Agt was teen Suid-Afrika, en hulle het teen al die ander spanne insluitende Ierland verloor, laasgenoemde het veral uit amateurkrieketspelers bestaan. In April 2007, ná vier jaar as afrigter, wou Whatmore sy kontrak nie verleng nie, maar hy het ingestem om tot einde Mei aan bewind te bly om die BKR tyd te gee om ’n opvolger te vind en aan te stel, en ook om die span deur die twee toetse en drie EDI-wedstryde tuis teen Indië te lei. Nadat Bangladesj gehelp het om Indië tydens die toernooi uit te skakel, is dié reeks as ’n geleentheid vir Indië beskou om wraak te neem. Indië het die EDI-reeks met 2–0 gewen, nadat een wedstryd uitgereën is. Bangladesj het sy laaste toetswedstryd in April 2006 gespeel. Die eerste toets is weens reën verkort en het onbeslis geëindig, maar Indië het tydens die tweede toets hul hoogste oorwinning nog aangeteken (met ’n beurt en 239 lopies). In die nadraai is die toetskaptein Habibul Bashar, wat voorheen as EDI-kaptein bedank het, deur die 22-jarige Mohammad Ashraful in al formate van die spel vervang. Mashrafe Mortaza is as onderkaptein benoem.
BKR het, totdat hulle ’n langtermynopvolger gevind het, hul o/19-afrigter Shaun Williams as Bangladesj se voorlopige afrigter benoem. Ashraful se eerste reeks in beheer was ’n toer na Sri Lanka in Junie en Julie. Bangladesj het duidelike nederlae in elkeen van die drie toetse gely; hulle het elke toets met ’n beurt en al drie EDI-wedstryde verloor. In die eerste beurt van die tweede toets is Bangladesj vir sy laagste telling uitgeboul (62 lopies). Voor die T20-wêreldbeker 2007 het Bangladesj twee T20I-wedstryde in Kenia gespeel. Hier het hulle ’n oorwinning oor Kenia aangeteken, maar teen Pakistan verloor. Suid-Afrika het in September die T20-wêreldbeker aangebied. Bangladesj het tydens die groepfase Wes-Indië verslaan en tot die Super Agt gevorder. Dit was egter die enigste wedstryd wat hulle tydens die toernooi gewen het, nadat hulle die volgende vier wedstryde verloor het. Tydens die Super Agt-wedstryd teen Bangladesj het die Australiese snelbouler Brett Lee die eerste T20I-driekuns behaal.
Mohammad Ashraful stap tydens ’n toetswedstryd teen Engeland in om te kolf op Lord’s in 2010. Hy het 50 lopies tydens die twee-toetsreeks aangeteken.
In laat Oktober het BKR Jamie Siddons, ’n Australiese krieketspeler, as hoofafrigter aangestel. Aan die einde van 2007 het Bangladesj na Nieu-Seeland getoer. Hulle is in die EDI-reeks met 3–0 platgeloop. Bangladesj het die nuwe jaar met die toetsbeen van dié toer afgeskop. Dié wedstryde het ook eenparig verloor, en Bangladesj het die reeks met 2–0 verloor.
’n Besoekende Suid-Afrikaanse span het Bangladesj in Februarie–Maart 2008 dwarsdeur die formate platgeloop. Dié toer het twee toetse en drie EDI-wedstryde ingesluit. In die eerste toets het Bangladesj in die eerste beurt egter met 22 lopies voorgeloop, nadat hulle Suid-Afrika op 170 lopies beperk het. Bangladesj het in dieselfde maand die nie-toetsnasie Ierland in ’n EDI-reeks met 3–0 tuis verslaan, en ’n reeks van 14 agtereenvolgende nederlae beëindig. Pakistan het Bangladesj in April vir 5 EDI-wedstryde en ’n T20I-wedstryd gehuisves. Dit was ’n ellendige toer vir Bangladesj, nadat hulle al hul wedstryde verloor het.
Bangladesj het in Junie albei eersterondtewedstryde teen Pakistan en Indië tydens ’n driehoekige EDI-toernooi tuis verloor.
Tydens die Asiatiese beker 2008 in Pakistan het Bangladesj sy eerste groepwedstryd teen die assosiaatlid Verenigde Arabiese Emirate gewen. Ongeag van hul nederlaag in die volgende groepwedstryd teen Sri Lanka het Bangladesj tot die Super Vier gevorder, maar die volgende drie wedstryde teen Indië, Sri Lanka en Pakistan verloor.
Hulle is later tydens hul toer na Australië in August–September in die EDI-reeks met 0–3 platgeloop.
In Oktober het Nieu-Seeland vir drie EDI-wedstryde en twee toetse na Bangladesj getoer. Kort voor dié toer het 14 Bengaalse spelers Bangladesj verlaat om in die Indiese Premierliga te speel en is vervolgens vir tien jaar geskors. Ses van die spelers, insluitende die voormalige kaptein Habibul Bashar, het sentrale kontrakte onderteken. Volgens verwagtinge sou Bangladesj teen Nieu-Seeland duidelik verloor het, aangesien die Bengaalse span ’n buitengewoon onervare span was en ’n swak rekord teen Nieu-Seeland gehad het. Nadat hulle die eerste EDI-wedstryd gewen het (hul eerste EDI-oorwinning oor Nieu-Seeland nog), het Bangladesj die reeks met 2–1 verloor. Nieu-Seeland het die eerste toets met 3 paaltjies gewen en hul afrigter, John Bracewell, het dit as "een van die groot karakteroorwinnings" beskryf. Die tweede toets het in ’n uitgereëne onbesliste gelykop geëindig, waarvolgens Nieu-Seeland die reeks beklink het (1–0). Maar in die proses het Shakib Al Hasan as ’n veelsydige speler opgekom. Nadat hy voorheen veral as ’n kolwer beskou is, het hy die beste boulsyfers in ’n beurt vir Bangladesj aangeteken, 7 paaltjies vir 36 lopies, en die rekord wat drie jaar voorheen deur Enamul Haque Jr opgestel is, verbeter.
In November het Bangladesj na Suid-Afrika getoer. Hulle het al hul wedstryde teen Suid-Afrika verloor, insluitende die eenmalige T20I-wedstryde, twee van die drie EDI-wedstryde (die derde is uitgereën) en albei toetswedstryde met ’n beurt elk.
In Desember het Bangladesj egter van die vorige lustlose vertonings herstel en die eerste toetswedstryd teen Sri Lanka tuis gewen, nadat hulle die hoogste teiken van die vierte beurt (513) gejaag het. Hoewel hulle 107 lopies te min aangeteken het, is hul vertoning geloof. Maar in die tweede toets van die tuisreeks in Januarie het Bangladesj ’n nederlaag met 465 lopies gely, en die reeks met 2–0 verloor. Daarna het Zimbabwe by die gasheer en Sri Lanka vir ’n driehoekige EDI-toernooi aangesluit, wat meer gelykop was as oorspronklik verwag. In die eerste wedstryd het Zimbabwe Bangladesj ná ’n uitstekende vertoning verslaan, maar is toe duidelik deur Sri Lanka geklop, waarvolgens Bangladesj met ’n bonuspunt teen Sri Lanka in die laaste groepwedstryd moes wen om teen Sri Lanka in die eindstryd te staan te kom. In ’n weens reën verminderde wedstryd het Bangladesj sy tweede EDI-oorwinning oor Sri Lanka aangeteken en sodoende die eindstryd gemaak. In die eindstryd is hulle egter deur Sri Lanka verslaan.
Later in dieselfde maand het Bangladesj die EDI-reeks teen Zimbabwe tuis met 2–1 gewen.
Tydens die T20-wêreldbeker 2009 in Engeland is Bangladesj in die groepfase uitgeskakel, nadat hulle beide wedstryde teen Indië en die assosiaatlid Ierland verloor het.
In die nadraai van hul nederlae tydens die toernooi, het die keurderbeamptes Mashrafe Mortaza vir die toer na Wes-Indië as nuwe kaptein benoem, sodat Ashraful op sy kolfwerk kon konsentreer. Die twee-toetsreeks is te midde van ’n geskil tussen die Wes-Indiese spelers en die Wes-Indiese Krieketraad gespeel, en ’n aantal Wes-Indiese spelers het dié reeks geboikot, wat die Wes-Indiese Krieketraad gedwing het om ’n aantal onervare spelers as plaasvervangers te benoem. Bangladesj het albei toetswedstryde gewen, die eerste met 95 lopies en die tweede met 4 paaltjies. Hiermee het Bangladesj sy eerste oorsese toetsreeksoorwinning aangeteken. Tydens die daaropvolgende EDI-reeks het Bangladesj sy eerste EDI-oorwinning in die 14de poging oor Wes-Indië aangeteken. Bangladesj het die reeks met 3–0 gewen, maar die eenmalige T20I-wedstryd verloor.
Bangladesj het seëvierend na vore gekom met 4–1 en 4–1 in rug-aan-rug EDI-reeks van vyf wedstryde elk teen Zimbabwe weg (in Augustus) en tuis (in Oktober–November).
In November is Shakib as The Wisden Cricketer se "speler van die jaar" aangewys.
In Januarie 2010 het Bangladesj ’n driehoekige EDI-toernooi met Indië en Sri Lanka aangebied. Hulle het versuim om ’n wedstryd ten wen (van hul 4 wedstryde) en is uit die toernooi uitgeskakel. Dit is opgevolg deur ’n twee-toetsreeks tuis teen Indië, wat Bangladesj met 2–0 verloor het.
Tydens ’n volledige wegtoer in Februarie 2010 teen Nieu-Seeland het Bangladesj al sy wedstryde verloor (een T20I-, drie EDI- en een toetswedstryd).
In Februarie–Maart 2010 het Engeland Bangladesj besoek om drie EDI- en twee toetswedstryde te speel. Bangladesj het al sy vyf wedstryde van dié reeks verloor.
In Mei en Junie het Bangladesj twee toetswedstryde teen Engeland weg gespeel, en albei verloor, alhoewel Tamim Iqbal twee honderdtalle in die reeks aangeteken het.
In die EDI-reeks het Engeland die eerste wedstryd maklik gewen. In die tweede wedstryd in Bristol het Bangladesj Engeland vir die eerste keer in ’n internasionale wedstryd verslaan (Engeland was die enigste toetsnasie wat Bangladesj tot dusver nog nie verslaan het nie), nadat hulle Engeland in die laaste boulbeurt uitgeboul en met 5 lopies gewen het.
Engeland het egter die derde EDI-wedstryd in Birmingham gewen en die reeks met 2–1 beklink. Bangladesj het sy toer in Europa verleng en twee bykomende EDI-wedstryde teen Ierland gespeel. Dié reeks het gelykop geëindig (1–1). Die eenmalige EDI-wedstryd teen Skotland is uitgereën. Later het Nederland die laaste EDI-wedstryd van die toer gewen.
In Oktober het Nieu-Seeland Bangladesj vir vyf EDI-wedstryde besoek. Mortaza is in die eerste wedstryd beseer en Shakib het as kaptein by hom oorgeneem. Onder sy leierskap het Bangladesj die reeks met 4–0 gewen (die tweede EDI is uitgereën), en hul eerste reeksoorwinning oor ’n volle IKR-lid beklink.
Alhoewel hy weens sy besering nie teen Nieu-Seeland kon speel nie en die reeks nog aan die gang was, is Tamim Iqbal as The Wisden Cricketer se "toetsspeler van die jaar" aangewys.
In Desember het Bangladesj Zimbabwe vir vyf EDI-wedstryde gehuisves. Nadat hulle die openingswedstryd verloor het, het Bangladesj die volgende drie wedstryde gewen, en die vierde EDI-wedstryd uitgereën is, het hulle Zimbabwe met 3–1 verslaan.
In Februarie en Maart 2011 het Bangladesj saam met Indië en Sri Lanka die Krieketwêreldbeker 2011 aangebied. Bangladesj het die openigswedstryd teen Indië verloor, voordat hulle Ierland verslaan het. Die volgende wedstryd is deur Wes-Indië gewen, nadat hulle Bangladesj met net 58 lopies uitgeboul het, die span se laagste EDI-telling en ’n negatiewe rekord vir ’n volle lid tydens ’n krieketwêreldbekertoernooi. Beide Wes-Indië en Bangladesj se busse is met klippe gegooi toe hulle die krieketveld verlaat het, en ook Shakib se huis. Bangladesj het later Engeland en Nederland verslaan, waarvolgens hulle hul laaste wedstryd tydens die groepfase moes wen. Teen Suid-Afrika het Bangladesj sy tweede hoogste EDI-nederlaag gely en die eerste volle lid geword wat twee keer vir minder as 100 lopies tydens ’n krieketwêreldbekerwedstryd uitgeboul is, waardeur hulle versuim het om tot die uitklopfase van die toernooi te vorder.
In April het die besoekende Australië Bangladesj in ’n EDI-reeks met 3–0 platgeloop.
Tydens die Australiese besoek het BKR bevestig dat Siddons se kontrak onwaarskynlik verleng sou word indien die span tydens die plaaslike Krieketwêreldbeker 2011 nie kan oortuig nie. Onder sy bestuur het Bangladesj twee toetse en (van 19), 31 EDI-wedstryde (van 84) gewen. Hulle het nie ’n T20I-wedstryd (van 8) gedurende hierdie tydperk gewen nie. Die eerste oorsese toetsoorwinning, die eerste toets- en reeksoorwinning oor Wes-Indië, die eerste EDI-oorwinning oor Nieu-Seeland, Wes-Indië en Engeland, skoonskip in EDI-wedstryde teen Wes-Indië (weg) en Nieu-Seeland (tuis), hul vordering tot ’n eindstryd van ’n driehoekige toernooi waarvan al drie deelnemers volledige lede was en voortgesette oorwinnings in EDI-reekse teen Zimbabwe (4) was die hoogtepunte vir Siddons as Bangladesj se hoofafrigter. Gedurende sy ampstermyn van drie-en-’n-half-jaar het Siddons vir die eerste keer ’n volle afrigtingspersoneel bekendgestel, insluitende afrigters vir boulwerk, krag en kondisionering, en veldwerk. Onder Siddons is Bangladesj se afhanklikheid van draaiboulers voortgesit, deels omdat kolfblaaie in die land draaiboulers aangemoedig het en dikwels net twee naatboulers in ’n wedstryd gebruik is. Siddons is geloof omdat hy die span geestelik opgebou het.
’n Lank soektog vir ’n nuwe afrigter het ná Siddons se uittrede gevolg, met beide Vincent Barnes en Stuart Law as moontlike opvolgers. Law, destyds die voorlopige afrigter van Sri Lanka ná Trevor Bayliss se afdanking, is vanaf 1 Julie 2011 as nuwe hoofafrigter van Bangladesj aangestel.
Bangladesj het in Augustus 2011 vir ’n eenmalige toets en vyf EDI-wedstryde na Zimbabwe getoer. Die toets was, ná ’n selfopgelegde onttrekking in Januarie 2006 aangesien die sport in dié land in ’n toestand van wanorde verkeer het, Zimbabwe se terugkoms na die spel se langste formaat. Bangladesj het die wedstryd met 130 lopies verloor. Alhoewel hulle verwag het om goed in die toets en die EDI-wedstryde te vaar, het Bangladesj die daaropvolgende EDI-reeks met 3–2 verloor. In die nadraai van die reeks is beide kaptein Shakib Al Hasan en onderkaptein Tamim Iqbal van hul leierskaprolle ontneem, en ’n BKR-verteenwoordiger het na hul swak leierskap verwys. Later daardie maand is die paaltjiewagter Mushfiqur Rahim as kaptein en die veelsydige Mahmudullah as sy adjunk benoem.
Bangladesj se struweling op internasionale vlak is deur die ondoeltreffendheid van hul snelboulers onderstreep. Tussen Januarie 2010 en Augustus 2011 het hulle 37 paaltjies in agt toetswedstryde op ’n gemiddelde van 67.67 geneem, die ergste van die destydse nege gereeld toetsspelende lande.
Hoewel Bangladesj die eerste wedstryd onder Rahim gewen het, die enigste T20I-wedstryd teen Wes-Indië tuis in Oktober, het die span die daaropvolgende EDI-reeks met 2–1 en die twee-toetsreeks met 1–0 verloor.
Pakistan het in Desember na Bangladesj getoer, en tydens die eerste van drie EDI-wedstryde is Bangladesj vir die 13de keer met ’n EDI-telling van minder as 100 lopies uitgeboul; hulle het sodoende Zimbabwe se rekord van 12 keer oorsteek. Bangladesj is in alle formate heeltemal platgeloop: 0–1 (T20I), 0–3 (EDIs) en 0–2 (toetse).
In Maart het Bangladesj die Asiatiese beker 2012 aangebied, waaraan Indië, Pakistan en Sri Lanka deelgeneem het. Bangladesj het dié toernooi met net twee oorwinnings van 29 Asiatiese bekerwedstryde betree. Oorwinnings teen beide Indië en Sri Lanka het Bangladesj in die eindstryd teen Pakistan laat staan kom, slegs die tweede keer wat die span ’n eindstryd van ’n multinasionale toernooi bereik het. Hoewel Pakistan die wedstryd met twee lopies gewen het, het Bangladesj die verwagtinge oortref. Gedurende die toernooi het Tamim Iqbal die eerste Bengaalse speler geword wat vier agtereenvolgende EDI-honderdtalle aangeteken het. Shakib Al Hasan is ná sy bydrae met beide die kolf en die bal as speler van die reeks benoem, aangesien hy 237 lopies aangeteken en 6 paaltjies geneem het.
Die volgende maand het Law aangekondig dat hy in Junie as afrigter wou bedank, nadat sy kontrak weens persoonlike redes sou verstryk het. Bangladesj het onder Law nie een toets (van 5) gewen nie. Daarbenewens het hulle gedurende dié tydperk net vyf EDIs (van 15) en een T20I (van 2) gewen. Hul vordering tot die eindstryd van die Asiatiese beker 2012 was die hoogtepunt van Law se ampstermyn as Bangladesj se afrigter.
In Mei 2012 het Bangladesj die Engelsgebore Richard Pybus vir twee jaar as hul nuwe hoofafrigter aangestel, en hy het by Stuart Law, wat in April uit dié pos bedank het, oorgeneem.
Tydens Bangladesj se toer na Ierland en Nederland in Julie, het hulle die T20I-reeks teen Ierland skoonskip met 3–0 gewen, Skotland in ’n T20I-wedstryd verslaan en die T20I-reeks teen Nederland met 1–1 gedeel.
Bangladesj is tydens die eerste rondte van die T20-wêreldbeker 2012 reeds in die eerste rondte uitgeskakel, nadat hulle beide teen Nieu-Seeland en Pakistan verloor het.
Ná net vier maande se beheer het Pybus die BKR van sy onbereidwilligheid, weens probleme met sy kontrak en inmenging deur die administrasie, om voort te gaan ingelig. Onder hom het Bangladesj vier T20Is (van 8) gewen.
Die span se Australiese boulwerkafrigter Shane Jurgensen is vir die tuisreeks teen Wes-Indië in November–Desember 2012 as voorlopige Bengaalse afrigter benoem. Die Bengaalse span het die twee toetse verloor, maar die EDI-reeks met 3–2 gewen, voordat hulle die enigste T20I-wedstryd verloor het.
In Februarie 2013 het BKR aangekondig dat Jurgensen vir die res van die jaar as Bengaalse afrigter sal aanbly.
Bangladesj het in Maart 2013 vir ’n volle reeks na Sri Lanka getoer. In die eerste toets in Galle het Mushfiqur Rahim die eerste dubbelhonderdtal vir die Bengaalse span in toetskrieket aangeteken, en Mohammad Ashraful het 190 bygevoeg. Hulle was in staat om in die eerste toets teen Sri Lanka gelykop te speel, die eerste keer nog teen dié eilandnasie. Sri Lanka het die tweede toets met 7 paaltjies en die toetsreeks met 1–0 gewen. Die EDI-reeks is met 1–1 gedeel, nadat die tweede EDI-wedstryd uitgereën is. Bangladesj het die enigste T20I-wedstryd verloor.
Hulle het toe in April–Mei na Zimbabwe getoer. Bangladesj het die eerste toets met 335 lopies verloor, dit was Zimbabwe se hoogste oorwinning. Later het hulle die tweede toets met 173 lopies gewen en die reeks met Zimbabwe gedeel (1–1). Bangladesj het die EDI-reeks verloor (1–2), voordat hulle die T20I-reeks gedeel het (1–1).
Later in Oktober–November 2013 het Bangladesj ’n nuwe prestasie behaal en die twee-toetsreeks tuis teen Nieu-Seeland gedeel (0–0), die eerste keer teen dié eilandnasie. Dit is opgevolg deur ’n skoonskip oorwinning met 3–0 in die EDI-reeks, voordat hulle die enigste T20I verloor het.
Sri Lanka het in Januarie–Februarie 2014 vir ’n volle reeks na Bangladesj getoer. Bangladesj het sy vierde-ergste nederlaag in sy toetsgeskiedenis gely, nadat hulle die eerste toets met ’n beurt en 248 lopies verloor het. Die tweede toets was ’n gelykop met ’n hoë telling en Bangladesj het die reeks verloor (0–1). Later is hulle in die T20I-reeks platgeloop (0–2). and the ODI (0–3)
Dit is opgevolg deur ’n reeks van nederlae (0–4) teen ander Asiatiese krieketnasies (Indië, Afghanistan, Pakistan, Sri Lanka) tydens die ligafase van die Asiatiese beker 2014 tuis en Bangladesj het op die laaste plek van hul groep geëindig. Die destydse assosiaatlid Afghanistan se oorwinning oor Bangladesj was hul eerste EDI-oorwinning oor ’n toetsnasie.
Bangladesj het sy wenlose reeks van 11 wedstryde in 2014 met oorwinnings oor twee assosiaatlede (Afghanistan en Nepal) in agtereenvolgende T20I-wedstryde tydens die T20-wêreldbeker 2014 se groepfase beëindig. Hul nederlaag teen ’n verdere assosiaatlid, Hongkong, het hulle nie van hul vordering tot die Super 10 ontneem nie. Tydens die Super 10-fase het Bangladesj egter al sy vier wedstryde teen Wes-Indië, Indië, Pakistan en Australië verloor.
Die afrigter het net een maand ná die T20-wêreldbeker bedank, nadat die span net twee van sy sewe wedstryde gewen het. Onder Jurgensen het Bangladesj een toets (van 10), agt EDIs (van 21) en drie T20Is (van 14) gewen. Hoogtepunte van sy ampstermyn was die eerste toetsoorwinning ná vier jaar (teen Zimbabwe), die gedeelde twee-toetsreeks teen Nieu-Seeland tuis, die 3–0 EDI-platloop teen Nieu-Seeland tuis en twee toetsgelykope teen Sri Lanka (weg en tuis).
Die BKR het Chandika Hathurusingha, ’n voormalige Sri Lanka-kolwer, vir twee jaar as Bangladesj se hoofafrigter aangestel.
Die eerste reeks onder die nuwe afrigter was tuis teen Indië. Bangladesj het beide die eerste en tweede toets duidelik verloor en die tweede toets is uitgereën, waardeur hulle die reeks met 2–0 verloor het.
Bangladesj het in Augustus vir ’n volle reeks na Wes-Indië getoer. Wes-Indië het Bangladesj in die EDI-reeks met 3–0 verslaan en Bangladesj se wenlose EDI-reeks na 13 wedstryde geneem. In die tweede EDI-wedstryd is Bangladesj op 70 uitgeboul, die derde laagste EDI-telling vir Bangladesj. Bangladesj het dié wedstryd met 177 lopies verloor. Net die T20I-wedstryd is afgelas. Daarna het Wes-Indië Bangladesj in die toetsreeks met 2–0 platgeloop, nadat hulle Bangladesj in die eerste toets met 10 paaltjies en in die tweede toets met 296 lopies verslaan het.
Bangladesj was uiteindelik tydens die Zimbabwiese toer na Bangladesj seëvierend en hulle het die toeriste in die toetsreeks met 3–0 platgeloop. Bangladesj het met dié reeksoorwinning die negende plek in die ranglys behaal en Zimbabwe na nommer tien gestoot. In die EDI-reeks het Bangladesj Zimbabwe met 5–0 platgeloop.
Met die koms van die nuwe jaar het die Bengaalse veelsydige Shakib Al Hasan as beste veelsydige in alle formate van die spel verskyn. Dit was die eerste keer wat ’n speler hierdie prestasie behaal het, nadat die IKR die nuwe spelerranglys ingevoer het.
Tydens die groepfase van die Krieketwêreldbeker 2015 het Bangladesj Afghanistan in hul eerste wedstryd verslaan, en hul volgende wedstryd teen Australië is uitgereën. Hulle het hul volgende wedstryd teen Sri Lanka met 92 lopies verloor. Daarna het Bangladesj sy hoogste suksesvolle EDI-lopiejaag aangeteken, nadat hulle Skotland se teiken van 318 gejaag en ná hul oorwinning oor Engeland vir die tweede kwarteindstryd van die Krieketwêreldbeker 2015 gekwalifiseer het. In die tweede kwarteindstryd het Indië Bangladesj duidelik met 109 lopies verslaan, en hulle uit die Krieketwêreldbeker 2015 geskakel. Ná ’n suksesvolle wêreldbekerveldtog, met die eerste vordering tot die kwarteindstryd, is die hele span op 22 Maart met ’n groot ontvangs by die lughawe verwelkom.
In April–Mei 2015 het Pakistan vir ’n volle reeks na Bangladesj getoer. Bangladesj het die EDI-reeks met 3–0 gewen en sy eerste reeksoorwinning oor Pakistan aangeteken. Die enigste T20I-wedstryd is ook deur Bangladesj gewen. Pakistan het egter die toetsreeks beklink (1–0), nadat hulle in die eerste toets gelykop gespeel en in die tweede toets met 328 lopies gewen het.
In Junie 2015 het ’n Indiese volstoomspan vir ’n eenmalige toets en drie EDI-wedstryde na Bangladesj getoer, en volgens verwagtinge sou die Indiërs maklik seëvier. Tydens die toets was die Indiese span te sterk vir Bangladesj. Maar die swaar reënonderbrekings het ’n beslissende uitslag verhoed (net 184.2 boulbeurte is gespeel). Uitstekende prestasies deur die kolwer en EDI-nuwelingsbouler Mustafizur Rahman het die tafeldoek omgedraai en Bangladesj die eerste twee EDI-wedstryde duidelik laat wen, en hulle het sodoende vir die eerste keer ’n bilaterale reeks teen Indië met 2–1 gewen.
In Julie 2015 het Suid-Afrika Bangladesj vir twee T20Is, drie ODIs en twee toetse besoek. Suid-Afrika het Bangladesj in die T20I-reeks platgeloop (2–0) en in die EDI-reeks voorgeloop, nadat hulle die eerste wedstryd gewen het. Bangladesj het egter volstoom teruggekom en Suid-Afrika in die twee volgende wedstryde heeltemal oorheers – geen van albei spanne kon in die hele EDI-reeks meer as 200 lopies in ’n beurt aanteken nie – en sodoende die EDI-reeks met 2–1 gewen, hul eerste reeksoorwinning oor Suid-Afrika nog. Die twee-toetsreeks is gedeel (0–0), nadat swaar moesonreën albei wedstryde ingekort het (onderskeidelik 221 en 88.1 boulbeurte is gespeel).
Bangladesj se sterk EDI-vertonings sedert die Krieketwêreldbeker 2015 en hul oorwinnings tydens EDI-reekse teen Pakistan, Indië en Suid-Afrika, het hulle van die negende tot die sewende plek in die EDI-ranglys geneem. Nadat hulle op 30 September 2015, die sperdatum, op die sewende plek was, het hulle bo Wes-Indië vir die IKR Kampioenetrofee 2017 gekwalifiseer.
In November 2015 het Zimbabwe vir drie EDIs en twee T20Is na Bangladesj getoer, Bangladesj het die EDI-reeks met 3–0 gewen en die T20I-reeks met 1–1 gedeel.
Zimbabwe het in Januarie 2016 vir ’n verdere T20I-reeks van vier wedstryde na Bangladesj getoer en dié reeks is weer met 2–2 gedeel.
Bangladesj se goue lopie is voortgesit, nadat hulle tydens die Asiatiese beker 2016 tuis as naaswenner geëindig het. Hulle het die eerste wedstryd van die groepfase teen Indië verloor. Hulle het toe agtereenvolgens teen die VAE, Sri Lanka (die destydse verdedigende T20-wêreldkampioen en Asiatiese kampioen) en Pakistan gewen en vir die tweede keer die eindstryd behaal. Hulle is egter weer duidelik deur Indië verslaan.
Bangladesj het egter nie ’n noemenswaardige deurbraak tydens die T20-wêreldbeker 2016 gemaak nie. Oorwinnings oor twee assosiaatlede (Nederland en Oman) en die uitgereëne wedstryd teen ’n verdere assosiaatlid (Ierland) tydens die groepfase het hulle tot die Super 10 laat vorder. Bangladesj het tuis toe getrek nadat hulle tydens die Super 10-fase al vier wedstryde teen die volle lede Pakistan, Australië, Indië en Nieu-Seeland verloor het.
Bangladesj het tydens ’n verdere EDI-reeks in September–Oktober 2016 tuis teen Afghanistan seëvier (2–1).
Dit is opgevolg met die Engelse toer na Bangladesj, waarvan Bangladesj die EDI-reeks met 2–1 verloor het. Maar hulle het ’n geskiedkundige toetsoorwinning (met 108 lopies) teen Engeland aangeteken, hul eerste oorwinning ná tien pogings, en die toetsreeks met 1–1 gedeel, nadat hulle die eerste toets naelskraap met 22 lopies verloor het.
Bangladesj het in Desember 2016 vir ’n volle reeks na Nieu-Seeland getoer. Bangladesj het dié toer met ’n 3–0-platloop in die EDI-reeks afgeskop en die koms van die nuwe jaar 2017 het ’n soortgelyke 3–0-platloop in die T20I-reeks gesien. Bangladesj het tot dusver nog nie ’n T20I-wedstryd teen Nieu-Seeland gewen nie. Daarbenewens het Bangladesj die toetsreeks met 2–0 verloor. Hulle het egter in die eerste toets die 123-jaar oue rekord vir die hoogste beurttotaal in toetse gebreek, nadat hulle in die eerste toets teen Nieu-Seeland 595/8 dec aangeteken het. Hulle het tydens die toer al hul wedstryde verloor (8–0).
In Februarie 2017 het Bangladesj vir die eerste toets tussen albei spanne op Indiese bodem na dié buurland getoer. Indië het dié wedstryd maklik met 208 lopies gewen, nadat hulle albei beurte verklaar het.
Die volgende taak vir Bangladesj was in Maart–April 2017 ’n verdere toer na Sri Lanka. Bangladesj is in die eerste toets duidelik met 259 lopies verslaan. Hulle was egter in staat om die toetsreeks met 1–1 gelykop te laat eindig, nadat hulle die tweede toets met 4 paaltjies gewen het. Dit was Bangladesj se 100ste toetsoorwinning, waardeur hulle een van vier spanne geword wat dié mylpaal bereik het. Daarbenewens was dit Bangladesj se eerste toetsoorwinning oor Sri Lanka.
Bangladesj het ná twee wedstryde in die EDI-reeks met 1–0 voorgeloop, nadat hulle die eerste wedstryd met 90 lopies gewen het en die tweede uitgereën is. Sri Lanka het egter die derde wedstryd met 70 lopies gewen, en die EDI-reeks sodoende met 1–1 gelykop afgesluit. Die T20I-reeks is ook 1–1 gedeel.
In Mei 2017 het Bangladesj tydens die EDI-drienasiesreeks in Ierland tweede geëindig, nadat hulle twee gewen (teen Nieu-Seeland en Ierland), een verloor (teen Nieu-Seeland) en een wedstryd uitgereën is (teen Ierland).
Bangladesj het die Kampioenetrofee 2017 met ’n nederlaag in die openingswedstryd teen Engeland afgeskop. ’n Uitgereëne wedstryd teen Australië en ’n oorwinning het hulle vir die eerste keer tot die halfeindstryd laat vorder. Hulle is egter duidelik deur Indië met 9 paaltjies verslaan en vervolgens uit die toernooi geskakel.
Australië het in Augustus–September 2017 vir ’n twee-toetsreeks na Bangladesj getoer. Die gasheer Bangladesj het sy eerste toetsoorwinning oor Australië aangeteken, nadat hulle die toeriste in die eerste wedstryd met 20 lopies verslaan het.
Bangladesj was egter nie in staat om die reeks te beklink nie, nadat Australië die tweede toets met 7 paaltjies gewen en die reeks 1–1 geëindig het.
In September–Oktober 2017 het Bangladesj vir twee toetse, drie EDIs en twee T20Is na Suid-Afrika getoer en is met 0–7 platgeloop. Die Proteas was te sterk vir Bangladesj en hierdie wedstryde was ’n baie eensydige aangeleentheid, waartydens verskeie nuwe span- en spelerrekorde opgestel is. Bangladesj het in die toetse met 333 lopies en ’n beurt en 254 lopies onderskeidelik verloor. Laasgenoemde was die hoogste toetsoorwinning vir Suid-Afrika. Suid-Afrika het die eerste EDI met 10 paaltjies gewen, nadat hulle die hoogste EDI-teiken (279) gejaag het sonder om ’n paaltjie te verloor. In die laaste twee EDIs het Bangladesj duidelik met 104 en 200 lopies verloor. Later het Bangladesj die twee T20Is met 20 lopies en 83 lopies verloor. Gedurende die tweede T20I het David Miller die snelste T20I-honderdtal nog aangeteken. Nietemin het Bangladesj tydens die toer vir die Krieketwêreldbeker 2019 gekwalifiseer, aangesien hulle op die sperdatum, 30 September 2007, die sewende plek van die EDI-ranglys beklee het.
Op 9 November 2017 het die BKR-president Nazmul Hassan aangekondig dat Hathurusingha tydens die toer van Suid-Afrika sy bedanking as Bangladesj se hoofafrigter ingedien het. Gedurende sy ampstermyn het Bangladesj ses toetse (van 21), 25 EDIs (van 52) en tien T20Is (van 29) gewen, wat waarskynlik die suksesvolste tydperk van Bengaalse krieket is. Daarbenewens het Bangladesj onder sy beheer die kwarteindstryd van die Krieketwêreldbeker 2015 en die halfeindstryd van die Kampioenetrofee 2017 behaal, vir die Krieketwêreldbeker 2019 gekwalifiseer, tydens die Asiatiese beker 2016 as naaswenner geëindig, Indië, Pakistan en Suid-Afrika in bilaterale reekse tuis verslaan, die sesde plek op die EDI-ranglys behaal, en sy eerste toetsoorwinnings oor Engeland, Sri Lanka en Australië aangeteken. Hy was instrumentaal vir Bangladesj nadat hulle begin het om meer snelboulers vir hul aanval in te span.
Shakib Al Hasan het Mushfiqur Rahim as Bangladesj se toetskaptein vervang, en dié taak in Januarie 2018 met die volgende Sri Lanka-toer oorgeneem. Mahmudullah is as onderkaptein benoem en het by Tamim Iqbal oorgeneem, terwyl die BKR nog op soek vir ’n nuwe hoofafrigter was.
Die BKR-voorsitter het aangekondig dat hul hulpafrigter Richard Halsall die span tydens die EDI-drienasiesreeks in Januarie 2018 tuis sal afrig. Oortuigende oorwinnings oor die laergeplaaste teenstanders Sri Lanka en Zimbabwe in die eerste drie groepwedstryde het Bangladesj na die eindstryd geneem. Bangladesj het tydens dié toernooi sy hoogste EDI-oorwinning (163 lopies) teen Sri Lanka aangeteken. Bangladesj is egter in die laaste groepwedstryde teen Sri Lanka op 82 lopies uitgeboul (hul negende minste EDI-telling) en het met 10 paaltjies verloor. Hulle het in die eindstryd teen Sri Lanka te staan gekom en met 79 lopies verloor, en hul wenlose reeks van toernooi-eindstryde voortgesit. Die eerste toets teen Sri Lanka was ’n gelykop met ’n hoë telling. Later het Bangladesj die tweede toets met 215 lopies binne-in drie dae en die toetsreeks met 1–0 verloor. Bangladesj het ook die T20I-reeks met 3–0 verloor.
Courtney Walsh het tydens die Nidahas-trofee, ’n driehoekige T20I-reeks in Sri Lanka in Maart, as voorlopige afrigter gedien. Bangladesj het die eindstryd teen Indië verloor, nadat hulle die gasheer Sri Lanka tydens die groepfase twee keer verslaan en sodoende tot die eindstryd gevorder het.
Op 1 Mei het Bangladesj ná die IKR se jaarlikse hersiening vir die eerste keer onder die eerste agt spanne op die toetsranglys gevorder.
Bangladesj is tydens ’n T20I-reeks teen Afghanistan in Indië met 3–0 platgeloop, nadat hulle hul wedstryde onderskeidelik met 45 lopies, 6 paaltjies en 1 lopie verloor het. Dit was Bangladesj se eerste T20I-nederlaag en hul eerste verlore T20I-reeks teen Afghanistan.
Die BKR het vroeg in Maart voor die Wes-Indiese toer die voormalige Engelse paaltjiewagter Steve Rhodes as Bangladesj se hoofafrigter in al drie formate aangestel.
Bangladesj het ’n laagtepunt bereik toe hulle in die eerste toets teen Wes-Indië in North Sound op 43 uitgeboul is (hul laagste telling in toetswedstryde) en dié toets met ’n beurt en 219 lopies verloor het. Later het Bangladesj die tweede toets met 166 lopies en sodoende die toetsreeks met 2–0 verloor. Hulle het egter in die kleiner formate goed presteer en beide die EDI- en die T20I-reeks met 2–1 gewen.
Bangladesj het in Februarie–Maart 2019 na Nieu-Seeland getoer. Bangladesj is in die EDI-reeks met 3–0 platgeloop. Bangladesj het die eerste toets in Hamilton met ’n beurt en 52 lopies verloor. Later het hulle die tweede toets in Wellington met ’n beurt en 12 lopies verloor, nadat die eerste twee dae se spel uitgereën is. Die derde toets is ná die Christchurch-aanval van 2019, wat die span naelskraap vrygespring het, afgelas.
Bangladesj het sy eerste EDI-toernooi-eindstryd op 17 Mei 2019 in Dublin gewen, nadat hulle Wes-Indië tydens die Drienasiesreeks 2019 se eindstryd met 5 paaltjies verslaan het (volgens die D/L-metode) Bangladesj het die eindstryd gemaak nadat hulle tydens die ligafase Wes-Indië tweekeer en Ierland eenkeer verslaan het en die tweede wedstryd teen Ierland uitgereën is.
Alhoewel hulle die toernooi met hoë verwagtinge betree het, het Bangladesj tydens die groepfase van die Krieketwêreldbeker 2019 net die agste plek gemaak en sodoende versuim om tot die halfeindstryd te vorder, nadat hulle net drie van hul nege wedstryde gewen het. In Julie 2019 is Rhodes se kontrak met die BKR ná die span se swak prestasie tydens die krieketwêreldbekertoernooi beëindig.
Khaled Mahmud, wat tydens die Krieketwêreldbeker 1999 vir Bangladesj gespeel het, is vervolgens as voorlopige afrigter benoem. Sy eerste taak was Bangladesj se toer na Sri Lanka vir drie EDI-wedstryde tussen 26 en 31 Julie 2019, waartydens Bangladesj met 0–3 platgeloop is.
BKR het op 17 Augustus 2019 Russell Domingo vir twee jaar as nuwe hoofafrigter van Bangladesj aangestel. Tydens sy eerste verskyning as afrigter het Bangladesj in September 2019 in ’n eenmalige toets teen Afghanistan in Chittagong verloor. Maar in die driehoekige reeks met Afghanistan en Zimbabwe het Bangladesj die eindstryd bereik nadat hulle drie van hul vier groepwedstryde gewen het. Die eindstryd teen Afghanistan is egter uitgereën.
Bangladesj het in Oktober–November vir drie T20I-wedstryde en twee toetse na Indië getoer. Bangladesj het sy Wêreldtoetskampioenskap met dié toetsreeks afgeskop. Net enkele dae voor die toer is Bangladesj se toets- en T20I-kaptein Shakib Al Hasan deur die IKR vir twee jaar geskors, nadat hy die IKR se gedragskode verbreek het. Vervolgens is Mominul Haque as toets- en Mahmudullah as T20I-kaptein benoem. Bangladesj het die eerste wedstryd van die toer gewen, die eerste T20I in Delhi met 7 paaltjies, maar die twee oorblywende wedstryde onderskeidelik met 8 paaltjies en 30 lopies verloor. Bangladesj het albei toetswedstryde met beurte verloor, nadat die kolwers versuim het om munt te slaan. Die tweede toets was die eerste dag/nag tussen albei spanne.
In Februarie 2020 het Zimbabwe na Bangladesj getoer en die gasheer het die eenmalige toets met ’n beurt en 106 lopies gewen; dit is Bangladesj se eerste toetsoorwinning sedert Domingo in beheer is en ook hul tweede toetsoorwinning met ’n beurt.
In toetswedstryde dra Bangladesj wit krieketkleurte met die BKR se kenteken op die linkerbors en die borg se kenteken op die regterbors. Veldwerkers dra ’n donkergroen pet of ’n wit breedgerande sonhoed. Die helms is ook donkergroen. In die kleiner formate dra Bangladesj ’n groen trui met rooi as tweede kleur en die BKR se kenteken op die bors en die borg se kenteken in die middel en BANGLADESH onder in rooi letters geskryf, die veldwerkers dra ’n groen bofbalpet met rooi aksente of ’n groen breedgerande sonhoed. Gedurende IKR-toernooie verskyn die borg se kenteken op die linkermou. Tydens die Krieketwêreldbeker 1999 het Bangladesj ’n olyfgroentrui met geel aksente en ’n horisontale streep met ’n tierstreepmotief op die bors gedra. Op 6 September 2018 het Uniliver Bangladesj vir die tydperk tussen 2018 en 2020 die span se borg geword.
↑ (en) "Men's ODI Team Rankings". Internasionale Krieketraad. 15 Februarie 2020. Besoek op 28 Februarie 2020.
↑ (en) "Bengal v Vernon's XI, 1889–90". Cricket Archive.
↑ (en) "Matches in 1973 Dhaka Metropolis Knockout Tournament". Cricket Archive.
↑ (en) "ICCT79: Final Group Tables". ESPNcricinfo. Besoek op 15 Februarie 2011.
↑ (en) "Asia Cup: Bangladesh v Pakistan 1985–86". Wisden Cricketers' Almanac. Besoek op 15 Februarie 2011.
↑ "John Player Gold Leaf Trophy (Asia Cup) 1985/86". CricketArchive.com. Geargiveer vanaf die oorspronklike op 11 Junie 2011. Besoek op 15 Februarie 2011.
↑ (en) "Pepsi Asia Cup, 1994–95". Wisden Cricketers' Almanac. Besoek op 15 Februarie 2011.
↑ (en) "Bangladesh v Kenya". ESPNcricinfo 17 Mei 1998. Besoek op 27 Januarie 2008.
↑ (en) "Former BCB general secretary dies in Dhaka". ESPNcricinfo. 1 Junie 2015. Besoek op 16 Januarie 2016.
↑ (en) "A brief history of Bangladesh domestic cricket". ESPNcricinfo. 20 September 2006. Besoek op 23 Augustus 2011.
↑ (en) McGlashan, Andrew (24 Augustus 2011). "Ireland plan first-class structure". ESPNcricinfo. Besoek op 23 Augustus 2011.
↑ (en) "The Asian Test Championship, 2001–02". Wisden Cricketers' Almanac. Besoek op 19 Februarie 2011.
↑ (en) Cameron, Don. "The Bangladeshis in New Zealand, 2001–02". Wisden Cricketers' Almanac. Besoek op 19 Februarie 2011.
↑ (en) "Records / One-Day Internationals / Team records / Most consecutive defeats". ESPNcricinfo. Besoek op 19 Februarie 2011.
↑ (en) Subramanian, Samanth (12 Februarie 2003). "Canada overwhelm Bangladesh in Durban upset". ESPNcricinfo. Besoek op 19 Februarie 2011.
↑ (en) Murgatroyd, Brian (29 Julie 2005). "The South Africans in Bangladesh, 2003". Wisden Cricketers' Almanac. Besoek op 19 Februarie 2011.
↑ (en) "Bangladesh appoint Dav Whatmore as national coach". ESPNcricinfo. 21 April 2003. Besoek op 24 Februarie 2011.
↑ (en) Murgatroyd, Brian (29 Julie 2005). "The South Africans in Bangladesh, 2003". Wisden Cricketers' Almanac. Besoek op 24 Februarie 2011.
↑ 63,0 63,1 (en) "Statsguru – Bangladesh – ODI matches – Team analysis". ESPNcricinfo. Besoek op 27 April 2012.
↑ (en) Shuvro, Utpal (10 Augustus 2005). "Second Test match: Pakistan v Bangladesh". Wisden Cricketers' Almanac. Besoek op 24 Februarie 2011.
↑ (en) "Records / Test matches / Team records / Most consecutive defeats". ESPNcricinfo. Besoek op 23 Augustus 2011.
↑ (en) Mohammed, Fazeer (20 Februarie 2006). "The Bangladeshis in The West Indies, 2003–04". Wisden Cricketers' Almanac. Besoek op 24 Februarie 2011.
↑ 73,0 73,1 Shuvro, Utpal (4 April 2007). "Bangladesh v Zimbabwe, 2004–05" (in Engels). Wisden Cricketers' Almanack. Geargiveer vanaf die oorspronklike op 23 Februarie 2020. Besoek op 14 Februarie 2011.
↑ 74,0 74,1 (en) Shuvro, Utpal (4 April 2007). "Second Test: Bangladesh v Zimbabwe, 2004–05". Wisden Cricketers' Almanack. Besoek op 14 Februarie 2011.
↑ (en) Guyer, Julian (19 September 2006). "The NatWest Series 2005". Wisden Cricketers' Almanack. Besoek op 14 Februarie 2011.
↑ (en) Rajesh, S (13 Oktober 2006). "Nafees stars in Bangladesh's win". ESPNcricinfo. Besoek op 14 Februarie 2011.
↑ (en) "ICC World Cup 2006/07 / Points table". ESPNcricinfo. Besoek op 24 Julie 2011.
↑ (en) "Bangladesh tour of Sri Lanka". ESPNcricinfo.
↑ (en) Austin, Charlie (18 Maart 2009). "Sri Lanka v Bangladesh 2007". Wisden Cricketers' Almanac. Besoek op 14 Februarie 2011.
↑ (en) "Results – Global – ESPN Cricinfo". ESPNcricinfo.
↑ (en) "Bangladesh in England Test Series, 2010 / Records / Most runs". ESPNcricinfo. Besoek op 4 Februarie 2011.
↑ (en) "South Africa tour of Bangladesh". ESPNcricinfo.
↑ (en) "Points Table – Kitply Cup 2008 – ESPN Cricinfo". ESPNcricinfo.
↑ (en) Shuvro, Utpal (29 Oktober 2009). "First Test: Bangladesh v New Zealand 2008–09". Wisden Cricketers' Almanac. Besoek op 15 Februarie 2011.
↑ (en) "Mortaza named Bangladesh captain". ESPNcricinfo. 23 Junie 2009. Besoek op 9 Maart 2016.
↑ (en) "The origins of the issue". ESPNcricinfo. 9 Julie 2009. Besoek op 21 Julie 2009.
↑ (en) Veera, Sriram (2 Augustus 2009). "West Indies earn consolation win". ESPNcricinfo. Besoek op 24 Februarie 2011.
↑ (en) "Al Hasan named Wisden's top Test player". Daily Telegraph. 8 Oktober 2009.
↑ (en) "India tour of Bangladesh". ESPNcricinfo.
↑ (en) "England tour of Bangladesh". ESPNcricinfo.
↑ 128,0 128,1 128,2 "Bangladesh tour of England, Ireland and Scotland". ESPNcricinfo (in Engels). Geargiveer vanaf die oorspronklike op 12 April 2019.
↑ (en) Fernando, Andrew (14 Oktober 2010). "All-round Shakib inspires Bangladesh to historic win". ESPNcricinfo. Besoek op 11 November 2010.
↑ (en) "Mortaza ruled out due to injury". ESPNcricinfo. 6 Oktober 2010. Besoek op 11 November 2010.
↑ (en) "'I was not prepared for captaincy' – Shakib Al Hasan". ESPNcricinfo. 2 Desember 2010. Besoek op 2 Desember 2010.
↑ (en) Monga, Sidharth (6 Maart 2011). "Shakib, Siddons hit back at criticism from former players". ESPNcricinfo. Besoek op 6 Maart 2011.
↑ (en) Choudhury, Abu (19 Junie 2011). "Lessons from Siddons". ESPNcricinfo. Besoek op 20 Junie 2011.
↑ (en) "Law to take over as Bangladesh coach". ESPNcricinfo. 27 Junie 2011. Besoek op 29 Junie 2011.
↑ (en) "Mushfiqur Rahim named Bangladesh captain". ESPNcricinfo. 20 September 2011. Besoek op 20 September 2011.
↑ (en) "West Indies tour of Bangladesh 2011/12 / Results". ESPNcricinfo. Besoek op 17 Desember 2011.
↑ (en) Balachandran, Kanishkaa (20 Maart 2012). "Team effort takes Bangladesh to historic final". ESPNcricinfo. Besoek op 23 Maart 2012.
↑ (en) Purohit, Abhishek (22 Maart 2012). "Pakistan prevail over gutsy Bangladesh". ESPNcricinfo. Besoek op 23 Maart 2012.
↑ (en) "Bangladesh appoint Richard Pybus as new head coach on two-year deal". The Guardian. 30 Mei 2012.
↑ (en) "Bangladesh tour of Ireland and Netherlands". ESPNcricinfo.
↑ (en) "Points Table – ICC World Twenty20 2012 – ESPN Cricinfo". ESPNcricinfo.
↑ (en) "West Indies tour of Bangladesh". ESPNcricinfo.
↑ (en) "Shane Jurgensen becomes full-time Bangladesh coach – Cricket – ESPN Cricinfo". ESPNcricinfo. 9 Februarie 2013. Besoek op 9 Maart 2016.
↑ (en) "1st Test: Sri Lanka v Bangladesh at Galle, Mar 8–12, 2013 – Cricket Scorecard – ESPN Cricinfo". ESPNcricinfo. Besoek op 9 Maart 2016.
↑ (en) "Bangladesh tour of Zimbabwe". ESPNcricinfo.
↑ (en) "New Zealand tour of Bangladesh". ESPNcricinfo.
↑ (en) "Points Table – World T20 – ESPN Cricinfo". ESPNcricinfo.
↑ (en) "Shane Jurgensen resigns as Bangladesh coach – Cricket – ESPN Cricinfo". ESPNcricinfo. 28 April 2014. Besoek op 9 Maart 2016.
↑ (en) "Hathurusingha named Bangladesh coach". ESPNcricinfo. 19 Mei 2014. Besoek op 9 Maart 2016.
↑ (en) "Zimbabwe tour of Bangladesh". ESPNcricinfo.
↑ (en) "11th Match, Pool A (D/N), ICC Cricket World Cup at Brisbane, Feb 21 2015 – Match Summary". ESPNcricinfo.
↑ (en) "2nd quarter-Final (D/N), ICC Cricket World Cup at Melbourne, Mar 19 2015 – Match Summary". ESPNcricinfo.
↑ (en) "Bangladesh seal series with nine-wicket win". ESPNcricinfo. 15 Julie 2015. Besoek op 7 Maart 2016.
↑ (en) "Zimbabwe tour of Bangladesh [Jan 2016]". ESPNcricinfo.
↑ (en) "England tour of Bangladesh 2016/17 Scores, Fixtures, Tables & News". ESPNcricinfo.
↑ (en) "Cook rues lack of 'world-class' spin as Bangladesh seal historic win". ESPNcricinfo. 30 Oktober 2016. Besoek op 30 Oktober 2016.
↑ (en) "Bangladesh tour of New Zealand 2016/17 Scores, Fixtures, Tables & News". ESPNcricinfo.
↑ (en) "Bangladesh's 595: the highest total in a losing cause". ESPNcricinfo. Besoek op 23 Januarie 2017.
↑ (en) "Only Test, Bangladesh tour of India at Hyderabad, Feb 9–13 2017 – Match Summary". ESPNcricinfo.
↑ (en) "Australia tour of Bangladesh 2017 Scores, Fixtures, Tables & News". ESPNcricinfo. 11 April 2019.
↑ (en) "Bangladesh tour of South Africa 2017/18 Scores, Fixtures, Tables & News". ESPNcricinfo.
↑ (en) "Rabada on the rise". ESPNcricinfo. 8 Oktober 2017.
↑ (en) "Hathurusingha submitted resignation during SA tour – BCB president". 9 November 2017.
↑ (en) "Uncertainty over Hathurusingha's future as Bangladesh coach". ESPNcricinfo. 9 November 2017. Besoek op 28 Februarie 2020.
↑ (en) "Bangladesh without head coach for Zimbabwe, Sri Lanka tri-series". ESPNcricinfo. Januarie 2018. Besoek op 28 Februarie 2020.
↑ (en) "Advantage Afghanistan in spin-friendly Dehradun". ESPNcricinfo. Besoek op 3 Junie 2018.
↑ (en) "Bangaldesh won first T20I series outside Asia since 2012". Cricbuzz.
↑ (en) "Christchurch mosque shootings: Black Caps v Bangladesh test cancelled". Stuff. 15 Maart 2019.
↑ (en) "Bangladesh part ways with coach Steve Rhodes". ESPNcricinfo. Besoek op 8 Julie 2019.
↑ (en) "Russell Domingo appointed Bangladesh head coach". Cricbuzz. 17 Augustus 2019.
↑ (en) "Bangladesh brace for another historic first against India". Internasionale Krieketraad. Besoek op 22 November 2019.
↑ (en) "Bangladesh beat Zimbabwe by innings and 106 runs". The Daily Star. 24 Februarie 2020. Besoek op 28 Februarie 2020.
↑ (en) "Classic World Cup Kits – 1999". Internasionale Krieketraad. Besoek op 11 September 2018.
Ontsluit van "https://af.wikipedia.org/w/index.php?title=Bengaalse_nasionale_krieketspan&oldid=2174299"
Last edited on 30 April 2020, at 12:19